Այդ ամենի մեջ իհարկե սենսացիոն ոչինչ չկար, նման պատմություններ հազվադեպ, բայց պատահում են: Սակայն ձերբակալությունից հետո Անի Հովհաննիսյանը հայտարարում է, որ իր ձերբակալության իրական «պատվիրատուն» ոչ այլ ոք է, քան անձամբ Հայաստանում Ռուսաստանի դեսպան Իվան Վոլինկինը, իսկ պատգամավոր Ուրիխանյանը միայն հանդես է գալիս որպես նրա «գործակալ»-կատարող: Եվ առհասարակ հարցը հենց իր անձի մեջ չէ, այլ այն «հետախուզական» աշխատանքի, որն իրականացնում էր պորտալը՝«Ադրբեջանի մասնակցությունը Հայաստանում ռուսական ՎՏԲ բանկի ֆինանսական գործունեության մեջ» թեմայով: Սրա հետ կապված հայկական խորհրդարանի մի քանի պատգամավորներ արդեն հայտնել էին իրենց անհանգստությունը այն մասին, որ այդ հանգամանքը կարող է հիմք հանդիսանալ այն բանի համար, որ Ադրբեջանը սկսի հետաքրքրություն ցուցաբերել Հայաստանի ֆինանսա-տնտեսական շուկայի նկատմամբ՝ հենց ռուսական ՎՏԲ բանկի միջնորդությամբ: